CELEX: 62012TN0283
Language: ro
Date: 2012-06-22 00:00:00
Title: Cauza T-283/12: Acțiune introdusă la 22 iunie 2012 — FIS’D/Comisia

11.8.2012   
            
            
               RO
            
            
               Jurnalul Oficial al Uniunii Europene
            
            
               C 243/32
            
         Acțiune introdusă la 22 iunie 2012 — FIS’D/Comisia
   (Cauza T-283/12)
   2012/C 243/57
   Limba de procedură: italiana
   
      Părțile
   
   
      Reclamantă: FIS’D — Formazione integrata superiore del design (Catanzaro, Italia) (reprezentanți: S. Baratti și A. Sodano, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea deciziei atacate;
            
         
               —
            
            
               admiterea cererilor de luare a unor măsuri de organizare a procedurii și/sau de cercetare judecătorească formulate;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prezenta acțiune este îndreptată împotriva Deciziei Comisiei Europene din 12 aprilie 2012, Ref. Ares(2012)446225, prin care s-a respins contestația administrativă depusă de reclamantă în temeiul articolului 22 din Regulamentul (CE) nr. 58/2003 al Consiliului din 19 decembrie 2002 împotriva deciziei Agenției Executive pentru Educație, Audiovizual și Cultură din 13 ianuarie 2011„Termination of the Framework Partnership Agreement 2011-0181, Erasmus Mundus Masters Course in City Regeneration”, prin care s-a dispus încetarea anticipată a Acordului-cadru de parteneriat 2011-0181, încheiat în cadrul programului Erasmus Mundus 2009-2013.
   În susținerea acțiunii, reclamanta invocă trei motive.
   
               1.
            
            
               Primul motiv, întemeiat pe încălcarea dispozițiilor legale sub forma unei erori vădite de apreciere și a nemotivării:
               
                           —
                        
                        
                           Potrivit reclamantei, Comisia nu a demonstrat că, în cadrul examinării având ca obiect modificarea proiectului reCity Erasmus Mundus Master Course prezentată de Università degli Studi „Mediterranea” di Reggio Calabria la 21 decembrie 2011 în numele unui consorțiu diferit de cel inițial, Agenția Executivă pentru Educație, Audiovizual și Cultură a încălcat în mod vădit secțiunile II. A.1 și II. B.4 din Administrative and Financial Handbook, care constituie parte integrantă din Specific Grant Agreement anexat la Framework Partnership Agreement și articolul II.12.3 din Framework Partnership Agreement.
                        
                     
         
               2.
            
            
               Al doilea motiv, întemeiat pe încălcarea dispozițiilor legale sub forma unei erori vădite de apreciere:
               
                           —
                        
                        
                           În această privință se precizează că nu s-a demonstrat de către Comisie că, prin aprobarea extinderii Specific Grant Agreement pentru subvenționarea masteratului în curs pe baza noului proiect prezentat de Università degli Studi „Mediterranea” di Reggio Calabria la 21 decembrie 2011, care urma să fie realizat de un consorțiu diferit de cel inițial, decizia Agenției Executive pentru Educație, Audiovizual și Cultură era viciată de o încălcare vădită a articolelor I.3 și II.12.3 din Framework Partnership Agreement, de abuz de putere și, în special, de denaturare, de lipsa unei condiții esențiale, de un caracter ilogic și contradictoriu și de nemotivare.
                        
                     
         
               3.
            
            
               Al treilea motiv, întemeiat pe încălcarea dispozițiilor legale sub forma unei erori vădite de apreciere și a nemotivării:
               
                           —
                        
                        
                           Cu privire la acest aspect se precizează că nu s-a demonstrat de către Comisie că, prin dispunerea încetării Framework Partnership Agreement și prin aprobarea extinderii Specific Grant Agreement pentru un proiect diferit, în ceea ce privește consorțiul și conținutul, de cel care fusese prezentat în cadrul procedurii de selecție, decizia Agenției Executive pentru Educație, Audiovizual și Cultură este viciată de încălcarea și de aplicarea eronată a anexei I la Framework Partnership Agreement, de abuz de putere și, în special, de denaturare, de lipsa unei condiții esențiale, de lipsă de logică, de încălcarea principiului general al bunei administrări și a principiilor aferente acestuia — al bunei credințe, al transparenței, al imparțialității și al proporționalității — precum și a principiului încrederii legitime.